Hej Vi vil gerne plante nogle blandede træer og store buske på vores hestefolde. Nogle af dem skal være stedsegrønne, så de kan give hestene læ på vinterfolden. Andre skal vokse op og give hestene skygge om sommeren. Kan I anbefale nogle HURTIGTVOKSENDE ikke-giftige buske og træer? Hilsner fra Michael og Rie
Ulempen ved ikke giftig (og selvfølgelig skal de ikke være det) er at hestene æder dem. Vi har et fiiint stort birketræ ude på det som nu er jordfolden og de har ædt al barken så det står nu med flere lag hønsenet og andet hegn omkring for at overleve på den sidste stribe livline der er tilbage. Men det giver fin skygge. Ved ikke hvor gammelt det er, omkring 10 år vil jeg skyde på, måske lidt mere. De vokser rimelig hurtigt. Hybenbuske vokser hurtigt og tæt, kornel har jeg også lagt mærke til skyder godt i vejret i forskellige hegn. Pil ligeså og er ikke til at slå ihjel. Syrener vokser hurtigt men bliver også bare i bunden efter nogen år hvis man ikke beskærer dem. Vi havde en lav hæk af norman graner da vi flyttede ind for 5 år siden, de var vel taljehøje, nu er de omkring 3-4 meter og jeg skal i gang med at fjerne minimum hveranden da de vokser ind i hinanden og ender med at blive grimme. Men i nærheden har en islænderfold øer af grantræer og grenene er bare spist op i den højde hestene kan nå, altså ikke noget læ for vinden. Jeg har hugget nogen skud ude i skoven som jeg ikke er sikker på hvad er, måske hassel? De er i hvert fald også hurtigvoksende og tætte. Men de første år bliver du nok nødt til at indhegne de tilplantede områder, da hestene ellers bare kværner det hele. :Pia
godt med grantræer, men der skal være mange, dvs. mindst tre-fire rækker af mindst 5-7 træer i hver gruppe - så får hestene ikke nået at spise dem  Hvis der kun står 3-4 enkelte træer, så spiser hestene - og rådyrene - de nederste grene, men de gider ikke æde meget store mængder gran, medmindre de intet har at æde på folden  Hvis man laver lidt større grupper træer, så har hestene stor fornøjelse af både læet og 'skoven'. Vores stod i sådan en fold, og de legede nærmest gemme derinde og havde stor spas med at komme buldrende ud  Man kan også vælge en gransort, som skyder fra jorden, selv om grenene er blevet ædt. De fleste sorter skyder ikke nye grene ud, hvis først de nederste er væk - men sitka-gran, som også er meget vindtålende, gør  Den er god i mindre beplantninger  I øvrigt stikker nålene ret meget, så den er heller ikke så 'lækker' at æde   på wikipedia
træ til de mere fugtige marker er et elletræ, de vokser som ukrudt, og giver med deres forholdsvist store kroner en god skygge
Jeg tror faktisk det er sådan nogen jeg har hugget i skoven, de vokser som ukrudt tæt på et vandhul derude. Så de skal ned og stå på vores våde plet så snart vi får harvet marken. De er også et tæt buskads inden de når træhøjde. :Pia